ELÄMÄÄ JUMALAN VALTAKUNNASSA
VARUSTAMASSA PYHIÄ
TYRONE SINGH OPETTAA
Tervetuloa ohjelman pariin! Nimeni on Tyrone Singh.
Jatkamme tutkimustamme Pyhän Hengen lahjoista.
Olemme tutkineet lahjoja jo usean jakson ajan.
Viimeksi tarkastelimme ilmestyksen lahjoja.
Niissä Jumala ilmoittaa jotain omilleen.
Ilmestyksen lahjoja on kolme.
Ensimmäinen on viisauden sanat.
Siinä Pyhä Henki yliluonnollisesti ilmoittaa jotain tulevaisuudesta.
Seuraava on tiedon sanat.
Siinä Pyhä Henki ilmoittaa jotain menneisyydestä tai nykyhetkestä.
Ilmestyksen lahjoihin kuuluu myös henkien erottamisen lahja.
Siinä Pyhä Henki ilmoittaa, -
mikä henki tilanteessa toimii.
Toimiiko tilanteessa Jumalan Henki?
Toimiiko tilanteessa demonihenki?
Vai toimiiko tilanteessa ihmisen henki.
Näitä me tutkimme ilmestyksen lahjoissa.
Seuraavaksi tutkimme toista ryhmää, voimalahjoja.
Voimalahjoissa Pyhä Henki antaa ihmiselle kyvyn tehdä jotain.
Tähän ryhmään kuuluu -
niin kutsuttu uskon lahja. Käytämme ilmaisua "erityinen usko".
Se ei ole sitä uskoa, joka meillä on päivästä päivään.
Se Jumalan Hengen lahjoittama kyky tai voiman purskahdus, -
joka antaa ihmiselle uskon tietyssä tilanteessa.
Erityisen uskon lahja -
kuuluu voimalahjojen ryhmään. Määritelmä on seuraava:
Uskon lahja on Jumalan Hengen antama yliluonnollinen usko siihen, -
että se, mitä ihminen sanoo tai tahtoo tai mitä on sanottu, toteutuu.
Näemme sen Danielissa leijonien luolassa.
Uskon lahja suojasi Danielia.
Hänellä oli siinä tilanteessa usko. Hän kieltäytyi -
mukautumasta menoon.
Hän oli valmis menemään leijonien luolaan.
Hänessä toimiva uskon lahja sai aikaan sen, että häntä suojeltiin.
Voimme nähdä sen Danielin luvun 6 jakeissa 1―28.
Häntä suojeltiin.
Leijonat, joiden oli määrä syödä hänet ja repiä hänet kappaleiksi, -
pitivät hänet lämpiminä.
Leijonat lämmittivät häntä siinä tilanteessa.
Mikä piti Danielin turvassa?
Uskon lahja, joka toimi tilanteessa.
Näemme samanlaisen tapauksen Danielin luvussa 3.
Siinäkin toimi uskon lahja.
Näemme sen Sadrakissa, Meesakissa ja Abednegossa.
He eivät suostuneet kumartamaan -
vaan menivät mieluummin tuliseen pätsiin.
Se oli niin kuuma, että heidät sinne vieneet miehet kuolivat.
Silti ne kolme selviytyivät. Sinne tuli neljäs, joka suojeli heitä.
Mikä sai aikaan tällaisen suojelun?
Se oli uskon lahja.
Uskon lahja toimi kolmen heprealaisen elämässä.
Uskon lahja on voimalahja.
Siinä Pyhä Henki antaa kyvyn tehdä tai sanoa jotain, ja se toteutuu.
Näemme sen Danielissa leijonien luolassa -
ja Sadrakissa, Meesakissa ja Abednegossa.
Näemme sen myös Eliassa -
1. Kun. 17:1―5:ssä.
Siinä korpit tulivat. Kiitos Jumalalle.
Korpit tulivat ja toivat Elialle leipää ja lihaa.
Kiitos Jumalalle. Leipää ja lihaa.
Se kuulostaa minusta hampurilaiselta.
Korpit pitivät Eliasta huolta tuomalla hänelle ruokaa.
Ne pitivät hänet hengissä.
Mikä se oli? Se oli uskon lahja Elian elämässä.
Samaan voimalahjojen ryhmään -
kuuluu myös ihmeiden tekemisen lahja.
Ihmeiden tekemisen lahja -
kuuluu samaan voimalahjojen ryhmään kuin uskon lahja.
Uskon lahja, erityisen uskon lahja, ottaa vastaan ihmeen, -
kun taas ihmeiden tekemisen lahja saa aikaan ihmeen.
Ihmeiden tekemisen lahjassa ihminen toimii aktiivisesti.
Ihminen tekee yhdessä Jumalan Hengen kanssa jotain.
Näemme ihmeiden tekemisen lahjaa Vanhassa ja Uudessa testamentissa.
Ihmeiden tekemisen lahjan määritelmä kuuluu näin:
Ihmeiden tekeminen on yliluonnollinen puuttuminen -
luonnon tavanomaiseen kulkuun, -
tavanomaisen järjestyksen väliaikainen keskeytys -
Jumalan Hengen kautta.
Näemme ihmeiden tekemisen lahjan Mooseksen ja faraon elämässä.
Mooseksen kertomuksesta Raamatusta näkee -
ihmeiden tekemisen lahjan. Se liittyy Mooseksen sauvaan, -
kun Mooses esimerkiksi halkaisi Punaisenmeren.
Hänen takanaan oli faraon armeija ja edessään Punainenmeri.
Mooses huusi Herran puoleen. Herra kysyi: "Miksi huudat minulle?"
"Ojenna kätesi ja nosta sauvasi."
Kun Mooses ojensi kätensä ja nosti sauvansa, -
hänen tekonsa aktivoi sen. Siihen liittyi jotain, mitä hän teki.
Hän nosti sauvansa, -
ja kun hän nosti sauvansa, Raamattu kertoo, että Punainenmeri halkesi -
ja heprealaiset kulkivat sen läpi voittoon.
Kun farao armeijoineen yritti samaa, he hukkuivat.
Ihmeiden tekeminen on yliluonnollinen puuttuminen -
luonnon tavanomaiseen kulkuun.
Toinen esimerkki ihmeiden tekemisestä -
on kertomus kirveestä, joka upposi veteen.
Se oli lainakirves. Profeetanoppilas oli kaatamassa puita.
Kirves putosi veteen ja upposi.
Profeetta veisti puukappaleen ja heitti sen veteen, jossa kirves oli.
Raamattu kertoo 2. Kun. 6:1―7:ssä, että kirves nousi pinnalle.
Miten se on mahdollista tieteellisesti?
Kirveen pää on rautaa.
Rauta on raskaampaa kuin vesi. Se vajosi.
Raamattu kertoo, että kun profeetta heitti puukappaleen veteen, -
kirveen pää nousi pinnalle.
Mitä se oli? Ihmeiden tekemistä.
Jumala tahtoo, että Hänen omansa tekevät ihmeitä.
Siihen liittyy meiltä aktiivisia tekoja.
Saamme ohjeet, joita täytyy noudattaa.
Kertomus Elisasta ja leskivaimosta.
Leski oli veloissaan. Hän sai profeetalta ohjeeksi -
kaataa öljyä kaikkiin tyhjiin astioihin -
ja myydä se.
Hän kokosi kaikki löytämänsä astiat ja kaatoi niihin öljyä.
Öljyä vain tuli ja tuli ja tuli.
Hän oli lainannut astioita.
Hän meni huoneeseensa, sulki oven ja kaatoi ja kaatoi.
Hän kaatoi, kaatoi ja kaatoi.
Siitä riitti myytäväksi niin, että hän maksoi koko velkansa.
Mitä se oli? Se oli ihmeiden tekemisen lahja, -
jossa leski teki ihmeen.
Voimalahjoissa on siis erityisen uskon lahja, -
jossa ihminen saa uskon purskahduksen.
Sitten on ihmeiden tekemisen lahja.
Sitten meillä on myös terveeksi tekemisen lahja.
Käydään lahjat vielä läpi.
Yhteensä lahjoja on yhdeksän.
Ilmestyksen lahjoja on kolme:
tiedon sanat, viisauden sanat ja henkien erottaminen.
Niissä Jumalan Henki ilmoittaa ihmiselle jotain yliluonnollisesti.
Sitä ei ole tiennyt tai kuullut muuten. Sen ilmoittaa Jumalan Henki.
Sitten tulevat voimalahjat.
Voimalahjoja yhdeksästä lahjasta on kolme.
Erityinen usko, -
ihmeiden tekeminen -
ja terveeksi tekemisen lahja.
Tiedäthän, terveeksi tekemisen lahjan tarkoitus on vapauttaa -
ja tehdä tyhjäksi perkeleen teot ihmisen kehossa.
Vapauttaa ja tehdä tyhjäksi vihollisen teot -
ja perkeleen teot ihmisen kehossa.
Jeesus itse ei toiminut lahjoissa, -
vaan Hän toimi Hengen täyteydessä.
Voimme nähdä sen Joh. 3:34:ssä.
Luetaanpa se. Johanneksen evankeliumin luvun 3 jae 34.
"Sillä hän, jonka Jumala on lähettänyt, puhuu Jumalan sanoja;
sillä ei Jumala anna Henkeä mitalla."
Tässä puhutaan Jeesuksesta.
Jeesukselle ei ollut annettu Henkeä mitalla.
Hän oli saanut sen ilman mittaa.
Jeesus toimi Jumalan Hengessä ilman mittaa.
Mutta me, avaapa Ef. 4:10.
Jeesuksesta sanotaan: "Hän, joka on astunut alas, on se, -
joka myös astui ylös, kaikkia taivaita ylemmäksi, täyttääkseen kaikki.
Ja hän antoi muutamat apostoleiksi, toiset profeetoiksi, -
toiset evankelistoiksi, toiset paimeniksi ja opettajiksi".
Niitä kutsutaan viideksi palveluviraksi.
Ne Jeesus antaa lahjaksi seurakunnalle.
Tarkoitus kerrotaan jakeessa 12:
"tehdäkseen pyhät täysin valmiiksi palveluksen työhön, -
Kristuksen ruumiin rakentamiseen, -
kunnes me kaikki pääsemme yhteyteen uskossa -
ja Jumalan Pojan tuntemisessa, -
täyteen miehuuteen, Kristuksen täyteyden täyden iän määrään".
Lahjat annetaan, jotta seurakunta voisi parantua, rakentua ja varustautua, -
niin että pyhät voivat tehdä palveluksen työtä.
Apostolien, profeettojen, paimenten, opettajien ja evankelistojen tehtävä -
on varustaa pyhiä palveluksen työhön, -
jotta he voivat tehdä palvelutyötä. Jae 13:
"kunnes me kaikki pääsemme yhteyteen uskossa -
ja Jumalan Pojan tuntemisessa, -
täyteen miehuuteen, Kristuksen täyteyden täyden iän määrään".
Apostolien, profeettojen, paimenten, opettajien ja evankelistojen tehtävä -
on varustaa pyhiä, jotta he tulevat täyteen miehuuteen, -
Kristuksen täyteyden täyden iän määrään.
Näemme tästä, että aivan niin kuin Jeesus toimi Hengessä ilman mittaa, -
mekin voimme toimia Hengessä ilman mittaa, -
kun kasvamme Häneen.
Voimme nähdä sen seuraavassa jakeessa:
"ettemme enää olisi alaikäisiä, -
jotka ajelehtivat ja joita viskellään kaikissa opintuulissa -
ja ihmisten arpapelissä ja eksytyksen kavalissa juonissa;
vaan että me, totuutta noudattaen rakkaudessa, -
kaikin tavoin kasvaisimme häneen".
Huomaa tämä.
Viiden palveluviran tarkoitus on varustaa pyhiä, -
niin etteivät he olisi enää alaikäisiä vaan palvelevat Jumalan työssä -
ja kasvavat häneen kaikessa.
Jumala tahtoo, että saavutamme kypsyyden ja kasvun, -
jotta toimisimme Hengen täyteydessä.
Avataanpa Luuk. 10. Käsittelemme terveeksi tekemisen lahjaa.
Terveeksi tekemisen lahjojen lisäksi-
on myös toimiminen uskossa ja herruudessa.
Luuk. 10:19.
Näemme Jeesuksen sanat.
"Niin ne seitsemänkymmentä palasivat iloiten ja sanoivat:
'Herra, riivaajatkin ovat meille alamaiset sinun nimesi tähden'.
"Silloin [Jeesus] sanoi heille:
'Minä näin saatanan lankeavan taivaasta niinkuin salaman.
Katso, minä olen antanut teille vallan tallata käärmeitä ja skorpioneja -
ja kaikkea vihollisen voimaa, eikä mikään ole teitä vahingoittava.'"
Tämä on toimimista vallassa ja herruudessa.
Voimme tehdä tyhjäksi vihollisen teot -
ja käskeä sairauksia ja tauteja lähtemään ihmisten elämästä.
Smith Wigglesworth on sanonut:
"Jos otat uskon askeleen -
ja käytät yleistä uskoasi, joka sinulla on yksilökristittynä, -
kun uskosi loppuu, usein tilalle tulee yliluonnollinen usko."
Hän puhuu tilanteesta, jossa sinulla ei ole uskoa tai usko ei riitä -
palvellessasi jotakuta.
Jos uskosi ei riitä mutta olet ottanut astunut esiin, -
kun usko ei riitä, Jumala antaa lahjansa, -
niin että lopuksi tapahtuu se, mitä tavoittelit.
Näemme sen Kristus-ruumiissa. Monilla on terveeksi tekemisen lahja.
Se oli Kathryn Kuhlmanilla.
Hän oli uskon kenraaleja.
Hän lauloi ylistyslauluja, ja 50 rampaa parani -
ja syöpiä ja kasvaimia katosi, -
kun Hengen lahjat toimivat.
Parantaa voi siis lahjojen kautta.
Toinen tapa parantaa on uskon ja herruuden avulla -
noudattamalla Jeesuksen käskyä:
laskekaa kätenne sairasten päälle, niin nämä paranevat.
Niinkin voi parantaa.
Siinä ei tarvita lahjaa.
Siinä otetaan valta sairauden ja taudin ylitse.
Jeesus paransi ottamalla vallan sairauden ja taudin ylitse.
Hän toimi herruudessa.
Jeesuksen Kristuksen seurakunnan täytyy nousta, -
niin että meillä on lahjat mutta me myös toimimme herruudessa.
Ja jos uskomme ei riitä, Jumala antaa lahjansa, niin että se toteutuu.
Meitä on siunattu paljon.
Voimme ottaa vallan ja herruuden sairauksilta ja taudeilta -
ja toimia terveeksi tekemisen lahjassa.
Terveeksi tekemisen lahja on saatavana Kristus-ruumiille tänäänkin.
Tätä Jumala tahtoo. Hän tahtoo lastensa nousevan tänään.
Hän tahtoo, että Hänen lapsensa ovat vahvoja ja edistyneitä.
Avataanpa Mark. 16.
Tämä on hyvin suosittu ja tunnettu raamatunkohta.
Mark. 16.
Tämä on juuri ennen Jeesuksen taivaaseenastumista.
Hän antaa ohjeita ja itse asiassa käskyjä opetuslapsille. Jae 15.
"Ja hän sanoi heille: 'Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu;
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat'".
Sano kanssani: "Nämä merkit -
seuraavat niitä, jotka uskovat."
Jos olet uskova, nämä merkit seuraavat sinua.
Hän luettelee merkkejä: "minun nimessäni he ajavat ulos riivaajia, -
puhuvat uusilla kielillä".
Riivaajien ulos ajaminen on merkki, samoin kielillä puhuminen.
Lisää merkkejä: "nostavat käsin käärmeitä, -
ja jos he juovat jotakin kuolettavaa, ei se heitä vahingoita;
he panevat kätensä sairasten päälle, ja ne tulevat terveiksi.'"
Kuka tahansa uskova. Ei apostolit, profeetat, paimenet tai evankelistat.
Se, joka uskoo, -
voi panna kätensä sairaiden päälle, ja nämä tulevat terveiksi.
Tämä on käsky. Huomaa: "Ja nämä merkit seuraavat".
Siitä tulee merkki.
Ei uskovalle vaan kadotetuille.
Se ei ole merkki uskovalle, sillä uskova on jo pelastettu.
Hän tuntee jo Herran. Tässä mennään kaikkeen maailmaan.
Maailma on uskosta osattomat, jotka eivät tunne Jeesusta.
He näkevät merkit. Mitä merkit ovat?
Milloin tarvitaan merkkiä? Milloin niitä seurataan?
Merkkejä seurataan ja tarvitaan, kun ei tunne tietä.
Silloin kun on eksynyt. Avataan kartta ja etsitään merkkejä, -
jotta selviää, mihin suuntaan mennä.
Voimme siis sanoa, että nämä ovat merkkejä ja mainoksia maailmalle.
Kun sairaat paranevat, kun pelastumattomat paranevat, -
kun pelastumattomat näkevät Jumalan voiman, -
kun pelastumattomat näkevät näitä asioita, ne ovat merkkejä maailmalle.
Merkkejä tarvitsee maailma.
Siksi Jeesus sanoi, että nämä merkit seuraavat niitä, jotka uskovat.
Uskovat eivät seuraa merkkejä.
Uskova ei tarvitse merkkiä. Uskova on jo pelastettu.
Hän ymmärtää, että hän on pelastunut ja Kristus on hänessä.
Hän ymmärtää, että hänellä on sovituksen virka.
Hän ymmärtää, että hänet on lähetetty maailmaan.
Kun hän menee maailmaan, hän jakelee vapautta ja paranemista -
eksyneille ja kärsiville, ja siitä tulee merkki.
Miksi? Koska Jumalan hyvyys -
vetää parannukseen.
Jos uskomme ei riitä -
paranemisen ja vapauden tuomisessa muille, -
muista, että Jumala antaa lahjan, niin että se lopuksi tapahtuu.
Ota vain askel. Ei tarvitse sanoa, ettei sinulla ole riittävästi uskoa.
Se voi olla totta, mutta käytä sitä, mitä sinulla on, -
ja tiedä, että jos uskosi ei riitä, Jumala jatkaa sitä lahjallaan.
Eli voimalahjoissa meillä on -
erityisen uskon lahja.
Ei jokapäiväinen usko, vaan erityinen usko.
Näemme ihmeiden tekemisen lahjan.
Siinä Jumalan Henki -
osoittaa ja paljastaa sinulle jotain, ja sinun on toimittava Hengen kanssa.
Se vaatii sinulta tekoa. Mooseksen piti nostaa sauvansa.
Sitä on ihmeiden tekeminen.
Profeetta teki ihmeen heittämällä veteen puukappaleen, -
niin kirves nousi pinnalle.
Leski lainasi astioita ja meni huoneeseensa ja kaatoi kaatamistaan.
Se oli ihmeiden tekemistä.
Siinä ihminen tekee yhteistyötä Jumalan Hengen kanssa.
Ja luimme terveeksi tekemisen lahjasta.
Terveeksi tekemisen lahjan lisäksi on valta ja herruus.
Jumala on antanut kaikille uskoville -
oikeuden käyttää Jeesuksen Kristuksen nimeä.
Niin Pietari ja Johannes tekivät.
He kohtasivat Kauniilla portilla ramman, joka pyysi heiltä rahaa.
Pietari sanoi: "Hopeaa ja kultaa ei minulla ole, mutta mitä minulla on..."
Mitä se oli? He sanoivat: "Jeesuksen Kristuksen nimessä nouse ja kävele."
Heillä oli nimi. Siinä nimessä on voima ja valta.
Et tarvitse erityistä lahjaa parantaaksesi sairaita.
Voit käyttää Herran sinulle antamaa herruutta.
Jos olet uskova, Herran nimi pelasti sinut.
Jokainen, huutaa avuksi Herran nimeä, pelastuu.
Herran nimi pelasti sinut.
Tuo nimi on nyt sinun.
Voit nimen kautta käyttää herruutta sairauksien ja tautien ylitse.
Voimme tuoda vapauden eksyneelle ja kärsivälle maailmalle.
Tässä oli tämänpäiväinen jakso. Tutkimme voimalahjoja.
Ensi kerralle tutkimme ilmaisun lahjoja.
Ja kuten aiemmin sanoin, käyn nämä vain läpi.
Mainitsen viittauksia, sananpaikkoja ja kertomuksia.
Voit tutkia niitä itse lisää ja syventyä niihin.
Tulet huomaamaan, että Jumala antaa lisää ilmestystä ja ymmärrystä -
näistä asioista ja Hengen lahjoista.
Rukoilen vielä lyhyesti puolestanne.
Jos joku kuulija tai katsoja -
kärsii tai sairastaa, -
laske kätesi paikan ylle.
Sinulla on kipua tai oireita.
Jeesuksen Kristuksen nimen auktoriteetilla -
kaikki sairaus, -
kaikki kipu kaikki taudit ja raihnaudet -
lähtekää Jeesuksen nimessä!
Lähtekää heistä. Kehot, vapautukaa.
Puhun elämää kaikille soluille, hermoille, nivelille ja elimille.
Täyttykää elämällä Jeesuksen nimessä.
Ensi kertaan! Muista elää valtakunnan elämää.
Kiitos seurasta!
Toivottavasti opetus Hengen lahjoista siunasi sinua.
Voit tukea TV7-kanavaa taloudellisesti.
Se auttaa TV7:ää tuottamaan lisää tämänkaltaisia ohjelmia.
Tukitiedot ovat nyt ruudussa, ja voit käyttää niitä.
Muista elää Jumalan valtakunnan elämää.
Suomennos: Marianne Tenetz